02/08/2018 | Administración LocalMunicipal
Cambre
Bases que rexerán o concurso para a provisión dos postos de traballo vacantes no Concello de Cambre

O concelleiro delegado da área de Recursos Humanos, Servizos Sociais e Educación, mediante Resolución número 1531/2018 de data 27/07/2018 aprobou as seguintes: BASES DA CONVOCATORIA DE CONCURSO PARA A PROVISIÓN DOS POSTOS DE TRABALLO VACANTES DO CONCELLO DE CAMBRE PRIMEIRA.–OBXECTO. É obxecto das presentas Bases a regulación do procedemento para a provisión dos postos de traballo incluídos na Relación de Postos de Traballo que se encontran vacantes a través do sistema de concurso ordinario, de conformidade cos artigos 101 da Lei 7/1985 Reguladora das Bases do Réxime Local, 79 do Texto Refundido da Lei do Estatuto Básico do Empregado Público aprobado polo Real Decreto Lexislativo 5/2015, 88 e seguintes da Lei 2/2015 do Emprego Público de Galicia, 35-4 da Lei 4/2007 de Coordinación de Policías Locais, Decreto 93/1991 polo que se aproba o Regulamento de Provisión de Postos de Traballo, Promoción Profesional e Promoción Interna e demais normativa complementaria. Os postos de traballo cuxa provisión é obxecto da presente convocatoria se relacionan no Anexo I destas Bases. SEGUNDA.–REQUISITOS DOS ASPIRANTES.1.–Poderán participar no presente concurso os funcionarios de carreira do Concello de Cambre e, para determinados postos de traballo, os funcionarios de carreira doutras Corporacións Locais, da Administración do Estado e da Administración Autonómica, excepto os suspensos en firme, que reúnan os requisitos esixidos no Anexo I das presentes Bases na data na que termine o prazo de presentación de instancias.2.–Os participantes no concurso deberán ter, polo menos, unha antigüidade de dous anos desde a toma de posesión do derradeiro posto de traballo obtido por concurso ou desde o nomeamento como persoal funcionario de carreira. TERCEIRA.–SOLICITUDES.1.–As solicitudes para tomar parte no presente concurso, dirixidas ao órgano convocante axustadas ao modelo que se inclúe como Anexo II destas Bases, se presentarán, no prazo de quince días hábiles contados a partir do día seguinte ao da publicación desta convocatoria no Boletín Oficial do Estado, no Rexistro Xeral deste Concello ou en calquera das oficinas ás que se refire o artigo 16-4 da Lei 39/2015 do Procedemento Administrativo das Administración Públicas.2.–As solicitudes deberán ir acompañadas da documentación acreditativa dos méritos que se aleguen polo concursante en orixinal ou copia compulsada, salvo que obren en poder do Concello de Cambre en cuxo caso así se terá que indicar facendo expresa referencia a cada un de ditos méritos. Non se terán en conta os méritos que non queden debidamente acreditados en tódolos seus extremos na data de finalización do prazo de presentación de solicitudes.3.–Os funcionarios con algunha discapacidade poderán instar na propia solicitude a adaptación dos medios materiais para o desempeño do posto de traballo solicitado. A comisión de valoración poderá solicitar neste caso ao interesado, en entrevista persoal, a información que considere necesaria en orde á adaptación solicitada, así como, no seu caso, os ditames da Administración Laboral e/ou Sanitaria correspondente sobre a procedencia da adaptación e da compatibilidade co desempeño das tarefas e funcións do posto en concreto. Neste suposto, a resolución do concurso se producirá despois de recibidos, analizados e valorados pola comisión de valoración os ditames pertinentes. CUARTA.–RELACIÓN DE ADMITIDOS. Unha vez terminado o prazo de presentación de solicitudes se aprobará unha lista provisional de admitidos e excluídos, con indicación das causas de exclusión de ser o caso. Esta relación se publicará no Boletín Oficial da Provincia e no taboleiro de edictos deste Concello así como na súa páxina web: www.cambre.org.Os interesados disporán dun prazo de 10 días, contados desde o seguinte ao da publicación da lista provisional de admitidos e excluídos, para poder presentar reclamacións ou observacións á mesma, as cales, se as houbera, serán resoltas polo mesmo órgano que aprobou a lista provisional a través de Resolución pola que se aprobará a lista definitiva. A lista definitiva aprobada igualmente se publicará no Boletín Oficial da Provincia, no taboleiro de edictos do Concello de Cambre e na páxina web municipal. QUINTA.–BAREMO DE MÉRITOS.1.–Solo se valorarán os méritos alegados debidamente acreditados e con referencia á data do cerre do prazo de presentación de solicitudes.2.–A valoración de méritos a excepción dos concernentes ao posto de policía local se efectuará con arranxo ao seguinte baremo: A.–Grao persoal. O grao persoal consolidado, nivel de complemento de destino, se valorará en relación co nivel do posto ao que se opta ata un máximo de 15 puntos da seguinte maneira: a) Por ter consolidado un grao persoal de superior nivel ao do posto a que se solicita: 15 puntos. b) Por ter consolidado un grao persoal de igual nivel ao do posto que se solicita: 13 puntos. c) Por ter consolidado un grao persoal de ata dous niveis inferiores ao do posto que se solicita: 11 puntos. d) Por ter consolidado un grao persoal inferior en mais de dous niveis ao do posto que se solicita: 9 puntos. O funcionario procedente doutra Administración Pública que participe no presente concurso deberá presentar xunto coa solicitude certificación da Administración Pública de procedencia acreditativa do grao persoal consolidado. B.–Traballo desenvolvido. A prestación efectiva de servizos como funcionario de carreira en postos de traballo do mesmo grupo e subgrupo de clasificación ao que pertence o posto ao que se opta e da mesma escala e subescala que este en calquera Administración Pública se valorará ata un máximo de 15 puntos tendo en conta o nivel do complemento de destino do posto de traballo desempeñado da seguinte maneira: – Polo desempeño dun posto de traballo de nivel superior ao que se concursa: 1,25 puntos por ano completo. – Polo desempeño dun posto de traballo do mesmo nivel ao que se concursa: 1 punto por ano completo. – Polo desempeño dun posto de traballo de nivel inferior en un ou dos niveis ao que se concursa: 0,75 puntos por ano completo. – Polo desempeño dun posto de traballo de nivel inferior en mais de dous niveis ao que se concursa: 0,50 puntos por ano completo. Os períodos inferiores ao ano non se computarán. C.–Cursos de formación e perfeccionamento. Solo se valorarán os cursos de formación e perfeccionamento que versen sobre materias directamente relacionadas coas funcións propias dos postos de traballo cuxa provisión se convoca que sexan impartidos ou financiados polas Administración Públicas, por Universidades ou por Colexios Profesionais nos que se expida diploma ou certificación de asistencia ou, no seu caso, certificación de aproveitamento. O máximo de puntuación a outorgar neste apartado será de 15 puntos, con arranxo aos seguintes criterios: – Por cursos con diploma ou certificado de asistencia: 0,02 puntos por hora. – Por cursos con certificado de aproveitamento: 0,03 puntos por hora. Os diplomas, certificados ou documentos que acrediten a realización dos cursos deberán expresar a duración en horas e expresar con suficiente claridade seu contido básico para que poidan ser valorados. Se non se indican as horas de duración a puntuación que se outorgará será a de 0,02 puntos por curso e se non se indica expresamente a realización do curso con aproveitamento o diploma ou certificado será considerado de asistencia. D.–Antigüidade. Se valorarán os anos de servizos prestados en calquera Administración Pública como funcionario ou como persoal laboral independentemente do corpo ou escala nos que se houbesen prestado, computándose a estes efectos os anos de servizo recoñecidos que se houbesen prestado con anterioridade á adquisición da condición de funcionario de carreira. Se valorará a razón de 1 punto por cada ano completo de servizo ata un máximo de 10 puntos. A estes efectos non se computarán os servizos prestados simultaneamente con outros igualmente alegados. F.–Coñecemento da lingua galega. Se valorará o coñecemento da lingua galega en función dos certificados oficiais acreditativos do nivel de coñecemento da mesma que se posúan da seguinte maneira: – Certificado de aptitude de lingua galega oral ou Celga 1: 1 punto. – Celga 2 ou equivalente: 2 puntos. – Celga 3, curso de iniciación ou equivalente: 3 puntos. – Celga 4, curso de perfeccionamento ou equivalente: 5 puntos. – Curso de linguaxe administrativa galega, nivel medio: 7,5 puntos. – Curso de linguaxe administrativa galega, nivel superior: 10 puntos. A puntuación máxima polo coñecemento do galego será de 10 puntos. Soamente se valorará o curso ou certificado de maior puntuación.3.–A valoración de méritos para a provisión do posto de policía local será efectuada con arranxo ao baremo recollido no Anexo III da Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais da Consellería de Presidencia, Administración Pública e Xustiza (DOGA n.º 22, de 22/02/2009), sendo este o seguinte: 1.–Titulacións académicas. – Título universitario de postgrao, doutor ou equivalente: 3 puntos. – Título universitario de grao, licenciado, arquitecto, enxeñeiro ou equivalente: 2 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. – Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, salvo que se posúa máis dunha. Tampouco será terán en conta, para o efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. Só se valorarán os títulos antes citados, non os cursos realizados para a súa obtención.2.–Antigüidade. Para os efectos de valoración da antigüidade só serán tidos en conta os servizos prestados como funcionario de carreira. – Por cada ano de servizos, ou fracción superior a seis meses, prestados nos corpos de policía local: 0,20 puntos. – Por cada ano de servizos, ou fracción superior a seis meses, prestados noutros corpos e forzas de seguranza: 0,10 puntos. – Por cada ano de servizos, ou fracción superior a seis meses, prestados noutros corpos das administración públicas: 0,05 puntos.3. Formación e docencia.3.1. Formación profesional continua: 3.1.1. Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 puntos. – Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, salvo que transcorrese un período superior a cinco anos desde a finalización do primeiro curso e os cursos necesarios para a obtención das titulacións da epígrafe A.1 do anexo II da orde autonómica indicada, nin a superación de materias deles.3.2. Docencia: 3.2.1. A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo das forzas e corpos de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3 deberán acreditarse dentro do prazo que se determine, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso.4. Distincións e recompensas oficiais. – Placa individual ao mérito da policía local: 2,00 puntos. – Placa colectiva ao mérito da policía local: 1,5 puntos. – Medalla ao mérito da policía local: 1,00 punto. – Medalla ou cruz ao mérito policial doutros corpos: 0,75 puntos. – Distincións do órgano colexiado competente do concello: 0,25 puntos.5. Idiomas. O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos. – Certificado de superación do ciclo elemental: 1,00 puntos. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten.6. Lingua galega. – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Anterior curso de iniciación: 0,75. – Anterior curso de perfeccionamento: 1,00. – Linguaxe administrativa nivel medio: 1,50. – Linguaxe administrativa nivel superior: 2,00. Só se terá en conta o título de máis nivel dos que se acrediten. SEXTA.–COMISIÓN DE VALORACIÓN.1.–A valoración dos méritos será efectuada por unha comisión de valoración para cada un dos postos a proveer da mesma denominación que estará composta por un presidente, un secretario e tres vogais. Como vogais serán nomeados o xefe da área ou servizo ao que estea adscrito o posto de traballo que se vai a proveer, se non fora xa nomeado para a presidencia da comisión de valoración, e un representante da xunta de persoal designado pola mesma. Como secretario da comisión actuará o da Corporación de Cambre ou quen legalmente o substitúa.2.–A designación nominal dos membros da comisión de valoración será realizada a través da Resolución da Concellería delegada de Recursos Humanos, Servizos Sociais e Educación pola que se aprobe a lista definitiva de admitidos excluídos á que se refire a base cuarta das que regulan esta convocatoria. A designación nominal dos membros da comisión de valoración incluirá aos respectivos suplentes de cada un deles.3.–Tódolos membros da comisión de valoración deberán ter a condición de funcionarios de carreira e pertencer ao grupo de clasificación profesional do posto convocado ou un superior.4.–A comisión de valoración non poderá constituírse nin actual sen a presencia, cando menos, da metade mais un dos seus membros, titulares ou suplentes indistintamente. En todo caso se requirirá a asistencia do presidente e do secretario ou dos que legalmente os substitúan. Tódolos membros da comisión de valoración terán voa e voto, e terán dereito a percibir as indemnizacións correspondentes por razón do servizo de acordo co Real Decreto 462/2002.5.–Os membros da comisión de valoración terán que absterse de intervir cando concorran neles as circunstancias prevista no artigo 23-2 da Lei 40/2015 do Réxime Xurídico do Sector Público. Os aspirantes poderán recusar aos membros da comisión de valoración cando concorran as circunstancias de abstención indicados na alínea anterior. SÉTIMA.–PROCEDEMENTO DE VALORACIÓN.1.–A data de referencia para o cumprimento dos requisitos esixidos e para a posesión e valoración dos méritos alegados será a de finalización do prazo de presentación de instancias. Sen prexuízo dilo, no proceso de valoración a comisión de valoración poderá recabar dos interesados as aclaracións e/ou documentación adicional que se estime necesaria para a comprobación dos méritos alegados.2.–A puntuación final do concurso virá determinada pola suma das distintas puntuacións outorgadas polos méritos alegados e xustificados. Rematado o proceso de valoración de méritos, a comisión de valoración elaborará unha relación dos aspirantes coa puntuación final obtida de maior a menor. No caso de empate na puntuación final se acudirá para dirimilo á puntuación outorgada a cada un dos méritos alegados seguindo a orde establecida na base quinta anterior. De persistir o empate, se atenderá ao maior tempo de servizos efectivos prestados na Administración Pública e se é o mesmo terá prioridade o aspirante de maior idade. OITAVA.–RESOLUCIÓN DO CONCURSO.1.–Unha vez elaborada la relación de aspirantes por orde da puntuación final obtida, pola comisión de valoración se procederá a expoñer a mesma na páxina web municipal e no taboleiro de edictos deste Concello. A dita relación os concursantes poderán presentar as alegacións ou reclamacións que consideren pertinentes no prazo máximo de dez días hábiles contado a partir do día seguinte ao da súa publicación. No suposto de non existir alegacións ou reclamacións esta relación provisional se elevará a definitiva. No caso de presentarse alegacións ou reclamacións estas serán resoltas pola comisión de valoración que elaborará seguidamente a relación definitiva de concursantes por orde de puntuación que será publicada nos mesmos medios que a lista provisional.2.–A comisión de valoración elevará a continuación á autoridade competente a proposta para a adxudicación do posto convocado que recaerá en aquel concursante que houbera obtido a maior puntuación no concurso.3.–O destino adxudicado será irrenunciable, salvo que antes de finalizar o prazo de toma de posesión o interesado houbese obtido outro destino mediante convocatoria pública nesta o noutra Administración, quedando obrigado neste caso a optar por un dos dous e a comunicar por escrito a opción adoptada, decaendo nos seus dereitos sobre o posto non elixido.4.–O prazo para a resolución do concurso será de 6 meses contados desde a publicación das listas definitivas de aspirantes admitidos e excluídos. NOVENA.–TOMA DE POSESIÓN.1.–O prazo para a toma de posesión do novo destino obtido será de tres días hábiles se o posto de traballo radica na mesma localidade, ou dun mes si radica en localidade distinta. O prazo para a toma de posesión comezará a contarse a partir do día seguinte ao do cese, que deberá de efectuarse dentro dos tres días hábiles seguintes á publicación da resolución deste concurso no Diario Oficial de Galicia. Se a resolución comporta o reingreso ao servizo activo, o prazo de toma de posesión deberá computarse desde dita publicación.2.–O computo dos prazos de posesión se iniciará cando terminen os permisos ou licenzas que, no seu caso, houbesen sido concedidos aos interesados. Nos supostos de baixa temporal ou transitoria o computo do prazo se iniciará a partir da correspondente alta.3.–A tódolos efectos, o prazo de posesión se considerará como de servizo activo, comezando os efectos económicos no novo destino desde a data do cese no de procedencia. DÉCIMA.–INCIDENCIAS. A comisión de valoración queda autorizada para resolver as dúbidas que se presenten e adoptar os acordos necesarios para a boa orde do procedemento de provisión en todo o non previsto nestas Bases. UNDÉCIMA.–IMPUGNACIÓN. Contra as presentes Bases e a convocatoria que regulan ben se poderá interpoñer Recurso de Reposición no prazo dun mes a contar desde o día seguinte ao da publicación destes actos ante o mesmo órgano que os ditou ou ben Recurso Contencioso Administrativo ante o órgano xurisdicional competente no prazo de dous meses a contar desde a mesma data, de conformidade coa Lei 39/2015 do Procedemento Administrativo común das Administración Públicas e a Lei 29/1998 reguladora da Xurisdición Contencioso-Administrativa, elo sen prexuízo de que se poida utilizar, de se-lo caso, calquera outro recurso que se estime pertinente. Cambre, 27 de xullo de 2018. O concelleiro delegado da área de Recursos Humanos, Servizos Sociais e Educación Juan Evaristo Rodríguez Vázquez ANEXO I – POSTOS DE TRABALLO CONVOCADOS PARA PROVISIÓN POR CONCURSO ORDINARIO: Significados de abreviaturas e observacións:  Escala: A. X.: Administración Xeral. A. E.: Administración Especial  Funcionarios con dereito a participar: – F1-A: Policías locais ou axentes de protección civil do Concello de Cambre. – F1-B: Conserxes do Concello de Cambre. – F2: Policías locais da Comunidade Autónoma de Galicia. – F3: Funcionarios das Administracións do Estado, das Comunidades Autónomas e da Administración Local. – F3-A: Enxeñeiros técnicos industriais da Administración do Estado, das Comunidades autónomas e da Administración Local. – F3-B: Auxiliares administrativos da Administración do Estado, das Comunidades Autónomas e da Administración Local. – F3-C: Capataces de obras, encargados, oficiais ou operarios da Administración do Estado, das Comunidades Autónomas e da Administración Local.  Observacións: – 9: Funcionarios para cuxo acceso á función pública se lle houbese exixido o título de enxeñeiro técnico industrial e ocupen o houbesen ocupado postos na Administración Pública para os que se esixe o mesmo. – 26: Funcionarios para cuxo acceso á función pública se lle houbese exixido o título de formación profesional de técnico superior en animación de actividades físicas e deportivas e ocupen ou houbesen ocupado postos na Administración Pública para os que se esixa o mesmo. – D: Dispoñibilidade para o exercicio das funcións do posto fora da xornada habitual de traballo. – DP: Dispoñibilidade puntual para o exercicio das funcións do posto fora da xornada habitual de traballo. – JN: Realización de parte da súa xornada en horario nocturno. – PD: Plena dedicación. Cambre, 27 de xullo de 2018. O concelleiro delegado da área de Recursos Humanos, Servizos Sociais e Educación Juan Evaristo Rodríguez Vázquez ANEXO II MODELO SOLICITUDE D./dona …………………………………………………………, con DNI núm. …………., con enderezo ……………………………………, C. P. ………., localidade ………………………. e teléfono de contacto ………………. e e-mail ………………………………………………., funcionario/a de carreira de (Administración de procedencia) …………………………………, con praza en propiedade do grupo/subgrupo …………… da Escala (Admón Xeral ou Especial) …., desempeñando o posto (denominación do posto)…………………………………………. E X P Ó N: Que tendo coñecemento da convocatoria do concurso para a provisión de postos vacantes no Concello de Cambre publicada no BOE de data ……………………………., opto aos seguintes postos en orde de preferencia: (pode optar a un, a dous, tres, etc.) 1.º.–posto solicitado: ……………………………………………………………………………. 2.º.–posto solicitado: ……………………………………………………………………………. 3.º.–posto solicitado: ……………………………………………………………………………. (mais de selo caso) E declarando coñecer as Bases reguladoras da convocatoria e cumprir os requisitos establecidos nas mesmas e os esixidos para o desempeño dos postos solicitados, e acompañando á presente a documentación acreditativa dos méritos que a continuación se alegan, a excepción da que xa obra no Concello de Cambre: – Méritos que se alegan: …………………………………………………………………………. ………………………. (pode continuar en folla aparte). – Méritos que se alegan cuxa documentación obre en poder do Concello de Cambre: …. …………………………. (pode continuar en folla aparte). SOLICITA: Sexa admitida a esta instancia para participar no CONCURSO DE PROVISIÓN DE POSTOS referido. (data, DNI e sinatura do/a aspirante) ALCALDE-PRESIDENTE DO CONCELLO DE CAMBRE